দাদীমা
দাদীমা হচ্ছে ২০০৬ সালে মুক্তিপ্রাপ্ত একটি বাংলাদেশী মারপিট নাট্য চলচ্চিত্র। চলচ্চিত্রটি পরিচালনা করেছেন এফ আই মানিক এবং অমি বনি কথাচিত্রের ব্যানারে প্রযোজনা করেছেন মনোয়ার হোসেন ডিপজল, এছাড়াও এটির কাহিনী ও সংলাপও লিখেছেন তিনি। এতে কেন্দ্রীয় চরিত্রে অভিনয় করেছেন মনোয়ার হোসেন ডিপজল, আনোয়ারা বেগম, শাকিব খান ও অপু বিশ্বাস। এছাড়াও পার্শ্বচরিত্রে অভিনয় করেছেন মিশা সওদাগর, ওমর সানী, প্রার্থনা ফারদিন দিঘী, রিনা খান ও এটিএম শামসুজ্জামান, প্রমূখ। এটি শাকিব খান অভিনীত ১০০তম চলচ্চিত্র।